აუქციონის პირობები (კვების ობიექტი)

[bookmark: _Hlk195284965]მოკლე აღწერილობა: იჯარის ფორმით ერთ ლოტად გაიცემა სსიპ აბრეშუმის სახელმწიფო მუზეუმის (შემდგომში - მუზეუმი/მეიჯარე) სარგებლობაში არსებული შენობა-ნაგებობის (მის.: ქ.თბილისში, გ. ცაბაძის ქუჩა N6-ში მდებარე, ს/კ01.13.07.019.020) პირველ სართულზე მდებარე 28.21 კვ.მ. და 15.53კვ.მ. ჯამური ფართობით 43.74 კვ.მ, დახურული ფართი, 1 წლის ვადით, მუზეუმის თანამშრომლებისა და ვიზიტორებისათვის კვების ობიექტის -კაფეტერიის მოწყობისა და ფუნქციონირების მიზნით. ვაჭრობის საწყის თანხას წარმოადგენს საიჯარო ფართის ერთი თვის საწყისი ღირებულება -  1 530 (ათას ხუთას ოცდაათი) ლარი, კანონმდებლობით გათვალისწინებული ყველა გადასახადის ჩათვლით და კომუნალური გადასახადების გარეშე (უძრავი ქონება წარმოადგენს კულტურული მემკვიდრეობის ძეგლს). 
პირობა
აუქციონში გამარჯვებული პირი (მოიჯარე):
1. ვალდებულია კაფეტერიის მუშაობის საათები განსაზღვროს მეიჯარესთან შეთანხმებით;
2. ვალდებულია მეიჯარესთან შეთანხმებით, კაფეტერიისთვის განკუთვნილი ფართი აღჭურვოს შესაბამისი ინვენტარით, კაფეტერიის მენიუ უნდა შედგებოდეს არანაკლებ 15 დასახელების კერძისგან: ყავისა და ჩაის რამდენიმე სახეობა, წვენები, დესერტები, რამდენიმე სახეობის სენდვიჩი;
3. უნდა ოპერირებდეს არანაკლებ 1 (ერთი) მოქმედ ბუფეტს/კაფეტერიას ქართულ ბაზარზე;
4. ვალდებულია იჯარის ფორმით აღებულ ფართზე არ დაუშვას ალკოჰოლური სასმელებისა და თამბაქოს გაყიდვა;
5. აუქციონის შედეგების მიხედვით, საწყისი თვიური საიჯარო ქირის არანაკლებ 50%-იანი ზრდის შემთხვევაში, ვალდებულია წარმოადგინოს სსიპ ლევან სამხარაულის სახელობის სასამართლო ექსპერტიზის ეროვნული ბიუროს მიერ გაცემული დასკვნა, დაფიქსირებული ფასის ადეკვატურობის თაობაზე;
6. ვალდებულია თანამშრომლებს, რომლებიც კვების ბლოკში იქნებიან დაშვებული სამუშაოდ, პერიოდულად, საანგარიშო წლის მანძილზე (მინიმუმ 2 ჯერ), ჩაუტაროს სამედიცინო შემოწმება დასკვნისთვის – „დაშვებულია კვების ობიექტზე სამუშაოდ“;
7. ვალდებულია უზრუნველყოს მისაწოდებელი კერძების დამზადება ახალი, მაღალხარისხიანი და ჯანსაღი პროდუქტებისაგან;
8. ვალდებულია დაამზადოს საკვებად ვარგისი და ჯანმრთელობისთვის უვნებელი კერძები (არ უნდა შეუქმნას საფრთხე ადამიანის სიცოცხლეს და ჯანმრთელობას); 
9. ვალდებულია უზრუნველყოს ხელშეკრულების გაფორმება შესაბამის სადეზინფექციო სამსახურთან, ჩასატარებელი დეზინფექციის, დეზინსექციის და დერატიზაციის შესახებ, ხოლო ამ სამსახურის მიერ გაცემული დასკვნები, ჩატარებული სამუშაოების (თვეში ერთხელ) შესახებ, უნდა ინახებოდეს კვების ობიექტებში და საჭიროებისას წარედგინოს მეიჯარეს;
10. ვალდებულია კვების ობიექტზე გამოყენებული ახალი (გაუყინავი) საქონლის ხორცის ეტიკეტირება განახორციელოს საქართველოს მთავრობის 2016 წლის 9 მარტის №118 დადგენილებით დამტკიცებული ტექნიკური რეგლამენტის – ,,საქონლის ხორცისა და საქონლის ხორცის პროდუქტების ეტიკეტირების წესის დამტკიცების შესახებ“ შესაბამისად;
11. ვალდებულია კვების ობიექტზე გამოყენებული ნედლეულის შეფუთვა და ეტიკეტირება განახორციელოს საქართველოს მთავრობის 2016 წლის 1 ივლისის №301 დადგენილებით დამტკიცებული ტექნიკური რეგლამენტის – „მომხმარებლისათვის სურსათის შესახებ ინფორმაციის მიწოდების თაობაზე დამტკიცების შესახებ“ შესაბამისად;
12. ვალდებულია დაიცვას შრომის უსაფრთხოების, ეკოლოგიური, სანიტარულ – ჰიგიენური და ხანძარსაწინააღმდეგო ნორმები;
13. ვალდებულია საიჯარო ქირის გადახდა აწარმოოს ყოველთვიურად, აუქციონის შედეგად დაფიქსირებული წლიური გადასახადის შესაბამისად, თანაბარწილად, არაუგვიანეს ყოველი საანგარიშო თვის მომდევნო თვის 10 (ათი) რიცხვისა; 
13.1 მოიჯარე ვალდებულია ხელშეკრულების მოქმედების ვადის მთელი პერიოდისათვის აწარმოოს კომუნალური გადასახადების - წყლისა და ელექტროენერგიის გადასახადის გადახდა სარგებლობაში გადაცემული ფართის პროპორციულად.
14.  ვალდებული იქნება, უზრუნველყოს კულტურული მემკვიდრეობის უძრავი ძეგლის მოვლა-პატრონობა საქართველოს კანონმდებლობის შესაბამისად;
15. ვალდებული იქნება, შეთანხმების გარეშე არ დაუშვას საიჯარო ქონებაზე რაიმე სახის რეკლამის განთავსება, გარდა  მოიჯარის  საკუთარი საქმიანობის ამსახველი რეკლამისა (დასახელება, სასაქონლო ნიშანი), რომლის პროპორციებიც უნდა შეთანხმდეს მეიჯარესთან.
შენიშვნა: მე-6, მე-7, მე-8, მე-9, მე-10, მე-11, მე-12, მე-13, მე-14 და მე-15 პუნქტებით განსაზღვრული პირობების დარღვევის შემთხვევაში, მეიჯარე უფლებამოსილია შეწყვიტოს ხელშეკრულება ხელშეკრულებით განსაზღვრული წესის შესაბამისად.
ასევე:
1.  იმ შემთხვევაში, თუ მოიჯარის მიმდინარე დავალიანება გადააჭარბებს 2 (ორი) თვის საიჯარო თანხას, მეიჯარე უფლებამოსილია ცალმხრივად მოშალოს მხარეებს შორის გაფორმებული საიჯარო ხელშეკრულება;
2. მოიჯარის მიერ ხელშეკრულების ცალმხრივად შეწყვეტის შემთხვევაში, მოიჯარე ვალდებულია აღნიშნულის შესახებ მეიჯარეს წერილობით აცნობოს არაუგვიანეს 3 (სამი) თვით ადრე, წინააღმდეგ შემთხვევაში, მოიჯარეს დაეკისრება პირგასამტეხლო 3 (სამი) თვის საიჯარო თანხის ოდენობით; 
3.   მოიჯარეს შეტანილი ბე ჩაეთვლება ხელშეკრულებით გათვალისწინებული სარგებლობის საფასურის ოდენობაში, ბოლო თვ(ეებ)ის ქირის ანგარიშსწორებისას;
4. ელექტრონულ აუქციონში მონაწილეობის მისაღებად გადასახდელი უპირობო და გამოუხმობი საბანკო გარანტიის/ბე-ს ოდენობა განისაზღვრება 1 836, 00 (ათას რვაას ოცდათექვსმეტი ლარი და ნოლი თეთრი) ლარით, ხოლო სავაჭრო ბიჯის ოდენობა - 50 (ორმოცდაათი) ლარით;
5.   უპირობო და გამოუხმობი საბანკო გარანტიის/ბეს თანხის ოდენობა შეადგენს საწყისი წლიური  თანხის 10%-ს (მრგვალდება ერთი თეთრის სიზუსტით);
6.   აუქციონში გამარჯვებული ვალდებულია,  ხელშეკრულების გასაფორმებლად მიმართოს მუზეუმს, აუქციონის ჩატარებიდან 10 (ათი) კალენდარული დღის ვადაში, ხოლო ხელშეკრულება გაფორმდება აუქციონის ჩატარებიდან  45 (ორმოცდახუთი) კალენდარული დღის  ვადაში,  წინააღმდეგ შემთხვევაში უქმდება აუქციონის შედეგი;
7.     აუქციონი უნდა დამთავრდეს გამოცხადებიდან  15 სამუშაო დღეში;
8.  სახელშეკრულებო ურთიერთობის განმავლობაში მოიჯარის მიერ მეიჯარესთან წერილობითი შეთანხმებით განხორციელებული ყველა გაუმჯობესება წარმოადგენს მეიჯარის საკუთრებას, გარდა მოიჯარის მიერ შეძენილი ინვენტარისა.
აგრეთვე: 
1. აუქციონში გამარჯვებული პრეტენდენტი არ უნდა იყოს შეტანილი სსიპ აღსრულების ეროვნული ბიუროს მოვალეთა რეესტრში;
2. მოიჯარე ვალდებული იქნება, მეიჯარის წერილობითი მოთხოვნიდან არაუმეტეს 2 (ორი) კვირის ვადაში, დაცალოს საიჯარო ფართი და ხელშეკრულების შეწყვეტის შემთხვევაში, მოიჯარის მიერ ქონებაზე გაწეული ხარჯები (ასეთი არსებობის შემთხვევაში) არ ანაზღაურდება;
3. ხელშეკრულების გაფორმებიდან 10 დღის ვადაში განახორციელოს იჯარასთან დაკავშირებით წარმოშობილი უფლება ვალდებულებების დარეგისტრირება საჯარო რეესტრში (ამასთან უზრუნველყოს იჯარის ხელშეკრულების რეგისტრაციის საფასურის გადახდა);
[bookmark: _Hlk199332647]4. ხელშეკრულების გაფორმებიდან ყოველ 1  წელიწადში გადახედილი იქნება უძრავი ქონების საიჯარო საბაზრო ღირებულება. 
თუ ელექტრონული აუქციონი არ შედგა იმ მიზეზით, რომ აუქციონში რეგისტრირებული პირები არ მიიღებენ მონაწილეობას სააუქციონო ვაჭრობაში, ელექტრონული აუქციონის მონაწილეების მიერ წარდგენილი უპირობო და გამოუხმობი საბანკო გარანტიის/ბეს თანხა მათ დაუბრუნდებათ აუქციონის დასრულებიდან 7 (შვიდი) კალენდარული დღის ვადაში. ელექტრონული აუქციონის შედეგები უქმდება და გამარჯვებულის მიერ წარმოდგენილი უპირობო და გამოუხმობი საბანკო გარანტიის/ბეს თანხა სრულად ირიცხება მუზეუმის ბიუჯეტში, თუ ელექტრონულ აუქციონში გამარჯვებულმა ხელშეკრულების ხელმოწერაზე უარს განაცხადებს.
